Bursa Hungarica Felsőoktatási Önkormányzati Ösztöndíjpályázat

Dunavecse Város Önkormányzat Képviselő-testülete ebben az évben is csatlakozott a Bursa Hungarica Ösztöndíj pályázathoz. 

A pályázat kiírásának határideje 2012. október 26. 

A pályázati benyújtási határideje: 2012. november 23. 

Kérjük a hallgatókat, hogy részletesen tanulmányozzák át a kiírást, mivel a pályáztatás rendjében változás áll be. Az EPER-Bursa rendszerben a pályázók a regisztráció követően maguk rögzítik adataikat – azokért a továbbiakban teljes büntetőjogi felelősséget vállalva. 

A kiírás a www.dunavecse.hu honlapon, valamint az www.emet.gov.hu honlapon megtalálható.

Felhívjuk a hallgatók figyelmét, hogy a Bursa Hungarica ösztöndíjpályázat elbírálásának szabályairól szóló rendeletet 2012. szeptember 26-án fogadta el a képviselő-testület, melyben a szociális rászorultság meghatározása is rögzítésre került. E rendelet alkalmazása során az tekinthető szociálisan rászorultnak, akinek havi jövedelme, vagy családjában a közös háztartásban élők egy főre jutó havi nettó összjövedelme nem haladja meg a mindenkori öregségi nyugdíjminimum 250 %-át. (71.250 Ft.). A pályázó családi vagyoni helyzete is vizsgálat tárgyát képezi, mely szerint nem részesülhet támogatásban az, akinek közeli hozzátartozóinak a tulajdonában olyan hasznosítható ingatlan, jármű vagy vagyoni értékű jog van, melynek külön-külön számított egy főre eső forgalmi értéke, illetőleg összege az öregségi nyugdíj legkisebb összegének 30 szorosát (855 ezer Ft) vagy együttes forgalmi értéke 80 szorosát (2. 280 eFt.) meghaladja. 

Vagyonnyilatkozatot kitöltve a jelentkezéskor a pályázónak le kell adnia. 

